Alchemy voisi aloittaa uudelleen neuvottelut BMW:n kanssa - MTVuutiset.fi
Alchemy voisi aloittaa uudelleen neuvottelut BMW:n kanssa
Julkaistu 02.05.2000 15:10
Brittiläinen sijoitusyhtiö Alchemy Partners voisi aloittaa uudelleen neuvottelut Roverin kohtalosta BMW:n kanssa. Financial Times kertoi tiistaina, että Alchemy tehnyt aloitteen uusista neuvotteluehdoista BMW:n rahoitusjohtajalle Helmut Pankelle.
Alchemy aloitti neuvottelut Roverin ostamisesta maaliskuussa, mutta ne katkesivat perjantaina erimielisyyksiin. BMW on kertonut sulkevansa kannattamattoman Longbridgen tehtaan, ellei ostajaa löydy kuukaudessa.
50 000 työpaikkaa on vaarassa ja Britannian pääministeri Tony Blair sanoi maanantaina tekevänsä yötä päivää työtä turvatakseen työpaikat. Ammattiliitot ovat painostaneet hallitusta auttamaan kilpailevaa ostajaehdokasta.